वाणिज्य, आपूर्ति तथा उपभोक्ता संरक्षण विभाग बबरमहल, काठमाण्डौ बजारको अध्ययन तथा अन्य कारवाही सम्वन्धी जानकारी २०७६ माघ १७ र १८ गते वजारको तह सम्वन्धी अध्ययन र विशेष अनुगमन: वाणिज्य, आपूर्ति तथा उपभोक्ता संरक्षण विभाग उपभोग्य वस्तुको बजारको तह सम्वन्धमा अध्ययन गर्न गठित कार्यदलको निर्णयानुसार विभागका अधिकृत र विज्ञ उपभोक्ताकर्मी सम्मिलित बजारको तह अध्ययन टोली माघ १७ देखि राजधानी वाहिर बारा, पर्सा, बिराटनगर खटिएकोमा १७ र १८ गते गरी ८ वटा खानेतेलका उद्योगहरुको अध्ययन सम्पन्न भएको छ भने औषधी कम्पनी, पेट्रोल पम्प, ग्यास डिपो र भाँडा पसल गरी ४ वटा व्यापारिक फर्मको अनुगमन पनि सम्पन्न भएको छ । साथै माघ १७ गतेका दिन काठमाण्डौ उपत्यकामा खटिएको विभागको अनुगमन टोलीले खाद्यन्न स्टोर, मार्ट र इन्टरप्राइजेज गरी ७ वटा पसलको अनुगमन गरेको छ भने सो क्रममा रु ६१०।०० वरावरको उपभोग्य सामग्री नष्ट गर्न लगाइएको छ । १७ र १८ गते अनुगमन, अध्ययन भएका उद्योग एवं व्यापारिक फर्महरुको संख्या : १९ वटा